Binali Yıldırım

Binali Yıldırım (* 20. december 1955, Refahiye) je turecký politik, bývalý predseda Strany spravodlivosti a rozvoja (AK Partisi) a medzi rokmi 2016-2018 predseda vlády Tureckej republiky. Yıldırım predtým pôsobil ako viacnásobný minister dopravy a tiež ako poradca prezidenta Erdoğana. Od roku 2018 do februára 2019 pôsobil ako predseda Veľkého národného zhromaždenia. 

Vo voľbách do orgánov samosprávy v marci 2019 kandidoval ako kandidát vládnej strany AKP na post starostu Istanbulu. Voľby prehral, keď ho tesne porazil kandidát opozičnej Republikánskej ľudovej strany (CHP) Ekrem İmamoğlu v pomere 48,78% ku 48,61% (asi o 14 000 hlasov). Prezident Erdoğan po neočakávanej porážke Yıldırıma tlačil na volebnú komisiu, ktorá nakoniec vyhlásila voľby za neplatné a vyhlásila opakovanie volieb na 31. júna 2019. Opozícia kritizovala nedemokratickosť rozhodnutia, no je rozhodnutá voľby znovu vyhrať.


 Referencie 

Kategória:Žijúci ľudia
Kategória:Narodenia 20. decembra
Kategória:Narodenia v 1955
Kategória:Tureckí politici
Kategória:Predsedovia vlády Turecka